**Ιστορία και Δραματολογία Παγκοσμίου Θεάτρου IV: Εικοστός Αιώνας**

**Διδάσκουσα: Μαρίνα Κοτζαμάνη**

**m.a.kotzamani@gmail.com**

**ΑΠΑΙΤΗΣΕΙΣ ΤΟΥ ΜΑΘΗΜΑΤΟΣ ΓΙΑ ΤΟΥΣ ΔΕΥΤΕΡΟΕΤΕΙΣ ΦΟΙΤΗΤΕΣ/ΤΡΙΕΣ**

Στο μάθημα απαιτείται A. μία **γραπτή εργασία** σε θέμα που δίδεται παρακάτω καθώς και B. μία **πρόοδος** ως εξής:

1. **Εργασία: Επικό θέατρο**

Ημερομηνία παράδοσης: 26/7/2023 **ή** μέσα στην εξεταστική, την ημερομηνία της εξέτασης του μαθήματος.

Την εργασία μπορείτε να αναλάβετε σε ομάδες των δύο ατόμων

Μέγιστη έκταση εργασίας: 2000 λέξεις. Η εργασία πρέπει να είναι δακτυλογραφημένη και η διάταξη των γραματοσειρών σε διπλό διάστημα.

Θέμα

Πώς θα σκηνοθετούσατε ένα από τα παρακάτω νατουραλιστικά έργα ως επικό θέατρο;

1. *Το σπίτι της Κούκλας* του Ίψεν
2. *Οι υφαντές* του Χάουπμαν
3. *Στο βυθό* του Γκόρκι

Προκειμένου να να διεκπεραιώσετε την εργασία αυτή θα πρέπει να μελετήσετε τις σκηνοθεσίες του Μπρεχτ και του Πισκάτορ καθώς και την θεωρία του Μπρεχτ σχετικά με το επικό θέατρο. Στην εργασία θα επισημάνετε και ποιές αλλαγές ενδεχομένως θα ήταν απαραίτητες και ως προς την δραματουργία. Μπορείτε να συμπεριλάβετε στην εργασία σχέδια του σκηνικού ή/και κοστουμιών. Είναι απαραίτητο να αιτιολογήσετε τις επιλογές σας και επίσης να εξηγήσετε την προσέγγιση του Μπρεχτ. Παρακαλώ να αναφέρετε επίσης ποιές παραστάσεις του Μπρεχτ ή και του Πισκάτορ χρησιμοπείτε ως πρότυπα. Μπορεί να σας βοηθήσει να έχετε υπόψιν ως παράδειγμα επικής προσέγγισης και την ταινία *Δοκιμή* του Z. Ντασέν.

Στην βιβλιοθήκη θα υπάρχουν κάποια βιβλία σχετικά με το έργο του Μπρεχτ που θα μπορείτε να συμβουλετείτε επι τόπου ή να φωτοτυπήσετε.

1. **Πρόοδος**

Η πρόοδος θα γίνει προφορικά στις 26/7/2023 και θα αφορά σε ό,τι θα έχουμε καλύψει έως και την Τετάρτη 19/7/23, οπότε θα αναρτηθεί στο e-class η ύλη..

Η ποσόστωση της βαθμολογίας έχει ως εξής:

Εργασία 50% του βαθμού

Πρόοδος: 50% του βαθμού

**ΑΠΑΙΤΗΣΕΙΣ ΤΟΥ ΜΑΘΗΜΑΤΟΣ ΓΙΑ ΦΟΙΤΗΤΕΣ/ΤΡΙΕΣ ΠΟΥ ΟΦΕΙΛΟΥΝ ΤΟ ΜΑΘΗΜΑ**

Όσοι/ες οφείλουν το μάθημα θα πρέπει να παραδώσουν δύο γραπτές εργασίες, Α και Β.

Α. **Πρώτη εργασία**: Επικό Θέατρο (βλ. πιο πάνω).

Β. **Δεύτερη εργασια**:

Θέμα:

Συζήτησε συγκριτικά την προσέγγιση του Μπρεχτ ως προς το θέατρο με αυτή του Αρτώ, με αναφορές στην θεωρία, στη σκηνοθεσία και τα έργα που τους ενδιέφεραν επισημαίνοντας ομοιότητες και διαφορές. Κατόπιν εξήγησε γιατί κατά τη γνώμη σου το έργο η *Σονάτα των Φανστασμάτων* του Στριντμπεργκ ενδιέφερε τον Αρτώ.

Ημερομηνία παράδοσης των εργασιών: την ημερομηνία εξέτασης του μαθήματος. Θα αναρτήσετε τις εργασίες στο e-class σύμφωνα με οδηγίες που θα δοθούν.

Ποσόστωση της βαθμολογίας:

Πρώτη εργασία: 50% του βαθμού

Δεύτερη εργασία: 50% του βαθμού

**Εργασίες με αντιγραφές θα μηδενίζονται.**

**Η εργασία απαιτείται από τους δευτεροετείς φοιτητές/τριες και από όσους οφείλουν το μάθημα.** Στην δεύτερη περίπτωση οι φοιτητές θα αποστείλουν την εργασία ηλεκτρονικά, σε ημερομηνία που θα οριστεί μέσα στην εξεταστική.

**Όσοι οφείλουν το μάθημα υποχρεούνται να παραδώσουν δύο εργασίες**, σε θέματα που δίδονται στην τάξη και αναρτώνται στο e-class. Η πρώτη αφορά στο παρόν θέμα (επικό θέατρο). Στο μάθημα απαιτείται και **πρόοδος** η οποία όμως απευθύνεται **αποκλειστικά** στους δευτεροετείς φοιτητές.